માંડવી: દુબઇથી યમન જવા નીકળેલું માંડવીના સલાયાનું ઝીલ જહાજ વાવાઝોડાની ઝપેટમાં આવી જતાં દરિયામાં ગરકાવ થયું હતું. જહાજમાં સવાર તમામ ક્રૂમેમ્બર્સ સમય સૂચકતા દર્શાવીને કૂદી પડતાં તેમનો આબાદ બચાવ થયો હતો. રવિવારે સવારે દુબઇથી કરોડો રૂપિયાની કાર લઇને નીકળેલું થૈમ ટ્રેડિંગ કંપનીના મોસિન ઇસા (પટા શેઠ)ની માલિકીનું એમએનવી 2060 નંબરવાળું જહાજ ગંતવ્ય સ્થાનથી 80 નોટિકલ માઇલ દૂર હતું ત્યારે એકાએક ફૂંકાયેલા વાવાઝોડાની ઝપેટમાં ચડ્યું હતું.